આડા પડીને સૂતાં સૂતાં પણ વાંચી શકાય એવા આરામદાયક સોફા એ ઓરડામાં હતા. કાચના ચાર કબાટમાં બે હજાર જેટલાં અંગ્રેજી પુસ્તકો વ્યવસ્થિત રીતે ગોઠવાયેલાં હતાં. ક્લાસિકલ પુસ્તકો ઉપરાંત જેમ્સ હેડલી ચેઈઝ, એલિસ્ટર મેક્લિન અને આલ્ફ્રેડ હિચકોકના આખા સેટ જોઈને જાણે ખજાનો મળ્યો હોય એમ વિપુલની આંખ ચમકી. “બધાં કબાટ ખુલ્લાં છે. જે વાંચવું હોય એ તમારા રૂમમાં લઈ જાવ..” વિપુલનો ચહેરો જોઈને એમણે ઉમેર્યું. “આ લાઈબ્રેરી આપની જ છે એમ માનીને અહીં પોસ્ટિંગ છે ત્યાં સુધી પૂરો લાભ લેજો.”.